बागमती प्रदेश सभा

बागमती प्रदेश सभा बागमती प्रदेशको एकसदनात्मक प्रदेश सरकार र कानून निर्माण गर्ने निकाय हो। नेपालको सात प्रदेशमध्ये एक बागमती प्रदेशको राजधानी मकवानपुर जिल्लाको हेटौँडामा रहेको छ। बागमती प्रदेश सभामा ११० जना सदस्य छन् जसमध्ये ६६ जना पहिलो पटक मतदान मार्फत निर्वाचित हुन्छन् भने ४४ जना समानुपातिक तर्फबाट निर्वाचित हुने गर्छन्। यो सभाको अवधि पाँच वर्षको हुन्छ।

 इतिहास 

बागमती प्रदेश सभा नेपालको संविधान २०७२ को धारा १७५ बमोजिम गठन भएको थियो। उक्त व्यवस्थाले मुलुकका प्रत्येक प्रदेशका लागि प्रादेशिक संसदको प्रत्याभूति गरेको छ। वि.सं. २०७४ सालमा बागमती प्रदेशको प्रदेश सभा निर्वाचन तर्फको ११० सिटका लागि सम्पन्न भएको थियो। यस चुनावको परिणामस्वरूप नेपाल कम्युनिस्ट पार्टी (एकीकृत मार्क्सवादी-लेनिनवादी) र नेपाल कम्युनिस्ट पार्टी (माओवादी केन्द्र) गठबन्धनको विजय भएको थियो जुन पछि नेकपा (एमाले)बाट डोरमणि पौडेलको नेतृत्वमा गठबन्धन सरकारको गठन भएको थियो। संविधानसभाको पहिलो बैठक प्रदेश सभा प्रमुख अनुराधा कोइरालाले वि.सं. २०७४ माघ १८ का लागि बोलाएकी थिइन्। नेपाल कम्युनिस्ट पार्टी (एमाले)बाट सानुकुमार श्रेष्ठलाई प्रदेश सभाको पहिलो सभामुख रूपमा निर्वाचित गरिएको थियो र माओवादी केन्द्रबाट राधिका तामाङ प्रथम उपसभामुखमा निर्वाचित भएकी थिइन्। वि.सं. २०७५ जेठ ३ मा, यी दुई राजनीतिक दलहरू एकआपसमा गाभिएर नेपाल कम्युनिस्ट पार्टीको गठन भएको थियो जसको कारण यसले अत्याधिक बहुमत प्राप्त गरेको थियो।

 सभाहरूको सूची 
निर्वाचन वर्षसभाकार्यकाल सुरुवातकार्यकाल अन्त्यसभामुखमुख्यमन्त्रीराजनीतिक दल२०७४पहिलो सभावि.सं. २०७४ माघ १८वि.सं. २०७९ असोज १सानुकुमार श्रेष्ठडोरमणि पौडेल(मन्त्रिपरिषद्)नेपाल कम्युनिस्ट पार्टी (एकीकृत मार्क्सवादी-लेनिनवादी)अष्टलक्ष्मी शाक्य(मन्त्रिपरिषद्)राजेन्द्रप्रसाद पाण्डे(मन्त्रिपरिषद्)नेपाल कम्युनिस्ट पार्टी (एकीकृत समाजवादी)२०७९दोस्रो सभावि.सं.  २०७९ पुस १८पदासिनभुवन कुमार पाठकशालिकराम जमकट्टेल(मन्त्रिपरिषद्)नेपाल कम्युनिस्ट पार्टी (माओवादी केन्द्र)

 समितिहरू 

नेपालको संविधानको धारा १९५ मा प्रदेश सभाहरूलाई कार्यसञ्चालन कार्यविधिको व्यवस्था गर्न विशेष समितिहरू गठन गर्ने अधिकार प्रदान गरिएको छ।
क्र.संसमितिसदस्यता१प्रदेश मामिला२२२वित्त र विकास २०३सार्वजनिक खाता२०४शिक्षा, स्वास्थ्य र कृषि २०५उद्योग, पर्यटन र,वातावरणमा १९

 हालको संरचना 

दलसंसदीय दलको नेतासिटनेपाली कांग्रेसबहादुर सिंह लामा ३७नेकपा (एमाले)जगन्नाथ थपलिया २७ .नेकपा (माओवादी केन्द्र)शालिकराम जमकट्टेल २१राष्ट्रिय प्रजातन्त्र पार्टीउद्धव थापा१३नेकपा एस ७नेपाल मजदुर किसान पार्टीसुरेन्द्रराज गोसाई ३हाम्रो नेपाली पार्टीशैलेन्द्रमान बज्राचार्य २जम्मा११०

 सन्दर्भ सामग्रीहरू 

श्रेणी:बागमती प्रदेश सरकार
श्रेणी:एक सदनात्मक व्यवस्थापिकाहरू
श्रेणी:नेपालका प्रादेशिक व्यवस्थापिकाहरू